rlitschk/wikidir huggingface dataset:
De Eier-Kumquat (Fortunella margarita), de ok Dwargappelsien nöömt, is en Plantenoort ut dat Geslecht vun de Kumquats in de Familie vun de Rutenplanten (Rutaceae). As all de annern Orden ut dat Geslecht kummt ok disse ut Asien. As ehr egentliche Heimat warrt dat süüdööstliche China annahmen. De Eier-Kumquat wasst as jümmergrönen Struuk un warrt dorbi bit to dree Meter groot. Ehr Blööd sünd ledderordig un düstergröön. De Plant kummt mit de Küll teemlich goot torechtun se kann ok lichten Frost af. Se is swackwassig, kann aver ’n grote Tall vun Frücht an’n Struuk ansetten. De Blööt is mit 1,5 bit 2 Zentimeter Dörmeter teemlich lütt. Se is rein witt un wiest sik in de Blattasseln vun de vörjohrigen Langdrieven. Faken kummt de Blööt eerst af Mai oder Juni vun wegen de ümfaten Winterroh. För’n gote Blödenbilln bruukt de Eier-Kumquat en kolen, hellen Standoort to’n Överwintern. De portugeesche Botaniker João de Loureiro hett de Plant 1790 in sien Flora cochinchinensis ünner den Naam Citrus margarita beschreven. De Eerstbeschrieven vun den US-amerikaanschen Botaniker Walter Tennyson Swingle, de vundaag gellt, is 1915 publizeert worrn. De Eier-Kumquat is de Kumquat, de an’n meisten mücht warrt un an’n fakensten to’n Verkoop anboden warrt. De Frücht
Elsässerdüütsch is en hoochdüütsche, alemannsche Dialekt in Frankriek. Dat warr inst to de Nedderalemannschen Dialekten tällt. René Schickele, Jean Egen un André Weckmann sünd Bispeelen vun Schriewerslüüd, de op Elsässerdüütsch un Franzöösch wat schreven hebbt. Nich in't ganze Elsass ward Elsässerdüütsch snackt. De wichtigsten Städer in't Elsass, Straßborg (Strasbourg), Mülhausen (Mulhouse) un Kolmar (Colmar) heet op Elsässerdüütsch Schdroosburi, Milhüse un Colmar. Kiek ok bi: Spraken in Frankriek
Lothringer Platt is en hoochdüütsch Dialekt in de westmedeldüütsch Deel vun de westgermaansche Spraken in de franzeusche Bezirk Moselle in Lothringen. Dat Lothringer Platt hett en trüchgahnd Rang. Vandage ward hie nich so veel Lothringer Platt mier küert. De anner Dialekten vun't Westmedeldüütsch sünd Ripuarisch, Moselfranksch, Hessisch, Südfränkisch, un Pfälzisch. De gröttste germaansche Dialekt in Frankriek is dat Elsässerditsch. Steed ten Thema: http://plattweb.free.fr Spraken in Frankriek Langues d’oïl: Angevin | Bourguignon | Champenois | Frainc-Comtou | Fransch (Francien) | Gallo | Lothringsch (Lorrain) | Normannsch | Percherron | Pikardsch | Poitevin-Saintongeais | Walloonsch Frankoprovenzaalsch Bressane | Dauphinois | Forézien | Jurassien | Lyonnais | Savoyard Langues d’oc/Okzitaansch: Auvergnat | Languedocien | Limousin | Gaskoonsch | Provenzaalsch Anner romaansche Spraken: Katalaansch | Korsisch | Ligursch Westgermaansche Spraken: Elsässisch | Fläamsch | Jenisch | Jiddisch | Lothringisch | Süüdfränksch Anner Spraken: Basksch | Bretoonsch | Romani
How to Make an American Quilt is de Titel vun en US-amerikaansch Filmdrama ut dat Johr 1995 mit Winona Ryder in de Hööftrull. De Film baseert op en Roman vun de Schrieversche Whitney Otto. Finn Dodd geiht op’t College un will nu endlich ehrn Magister aflsuten. Twee Arbeiten harr se al anfungen un nich to Enn maakt. Ehr Fründ Sam hett jüst üm ehr Hand anhollen, as se beslutt mehr Tiet för sik sülvst to bruken un ehr Semesterferien bi ehr Grootmudder Hy Dodd to verleven. De is na ehr Süster Glady Joe Cleary togen, as ehr Ehmann doodbleven weer. De beiden Fronslüüd sünd jüst dorbi mit jemehr Fründinnen de Arbeit för en ne’en Quilt vörtobereiten, as Finn ankummt. Se warrt wies, dat disse Quilt en Geschenk to ehr Hochtiet warrn schall un he dat Thema Woans de Leev wahnt hebben schall. In de Delen vun den Quilt wüllt de Fronslüüd all en Deel vun jemehr egen Leevgeschichten inarbeiten, man twüschen jem gifft dat ok Striet un Arger. Wiel den Film warrt Finn na un na de Geschichten vun all de Fronslüüd gewahr, as se mit jem snackt. Un so warrt se wies, dat se dat all nich licht harrn
Disse Artikel is man blots en Stubben. Du kannst Wikipedia helpen un em verbetern. De Gereformeerde Kerke sünd ene strikte reformeerte Kark in Süüdafrika. De Kark heet dor ok Doppers. Se ia 1859 gründt wurrn in Rustenburg. Lang vör de twee anner grote reformeerte Karken in Süüd-Afrika hett sik de Kark vun de Apartheid distanzeert. Ähnelke Karken sünd de Christelijke Gereformeerde Kerken in de Nedderlannen, de Christian Reformed Church in Amerika un de Free Church of Scotland in’t Vereenigte Königriek. Websteed vun de Kark (afrikaansch)
In den vörmoligen franzööschen Königspalast Orsay in Paris is hüdigendags to'n groten Deel dat Museum Musée d'Orsay ünnerbröcht. Apen maakt hett dat 1986. Dat Museum hett en Grött von 57.400 m² un harr 2007 3.200.000 Besökers. Musée d'Orsay. Mehr Biller, Videos oder Audiodateien to’t Thema gifft dat bi Wikimedia Commons. Websteed von dat Museum (franzöösch)
Disse Artikel is man blots en Stubben. Du kannst Wikipedia helpen un em verbetern. Ferenand Tönnies (* 26. Juli 1855 bi Oldenswort; † 9. April 1936 in Kiel) weer en düütsch Sozioloog, Natschonalökonom un Philosoph. He weer 1887 Begrünner vun de Soziologie in Düütschland („Gemeinschaft und Gesellschaft“, Gemeenschap un Sellschap). 1909 is he Professor an de Universität Kiel wurrn. 1933 hebbt em de Nazis rutsmeten. Ferdinand Tönnies Gesamtausgabe, I-XXIV, utgeven bi Lars Clausen u. a., de Gruyter, Berlin/New York 1998— De Jove Ammone questionum specimen, Tübingen 1877 Gemeinschaft und Gesellschaft. Abhandlung des Communismus und des Socialismus als empirischer Culturformen, [1887], vun ²1912 an mit een niegen Ünnerteetel Grundbegriffe der reinen Soziologie; Ferdinand Tönnies: Gemeinschaft und Gesellschaft. 1880-1935., hrsg. v. Bettina Clausen und Dieter Haselbach, De Gruyter, Berlin/Boston 2019 Der Nietzsche-Kultus, [1897] 2005, Tönnies-Forum, Jg. 14, H. 1 Schiller als Zeitbürger und Politiker, Buchverlag der Hilfe, Berlin-Schöneberg 1905 (in: Ferdinand Tönnies Gesamtausgabe, Bd. 7, S. 3–59); Strafrechtsreform, Pan, Berlin 1905 (Ferdinand Tönnies Gesamtausgabe, Bd. 7, S. 61–118); Philosophische Terminologie in psychologisch-soziologischer Ansicht, Thomas, Leipzig 1906 (in: Ferdinand Tönnies Gesamtausgabe, Bd. 7, S. 119–250); Die Sitte, Rütten & Loening, Frankfurt am Main 1909 Die soziale Frage, 1907, als Die soziale Frage bis
Dat Goethe-Link-Steernwacht is en Steernwacht dicht bi de lütte Stadt Brooklyn in’ US-Bundsstaat Indiana. Dat Observatorium befind sück in de Besitt vun de Indiana University un wurrd vun de Indiana Astronomical Society bedreben. De Bo vun de Steernwacht fung 1937 an. Dat Teleskop wurr twee Johr later (1939) in Bedriev nommen. De Naamensgebung erfolg to Ehren vun Dr. Goethe Link, en Dokter ut Indianapolis, Indiana, de dat Observatorium mit sein privat Mitteln bauen laten harr. 1948 hett he de Steernwacht as Schenkung an de Universität von Indiana övergeven. An dat Goethe-Link-Observatorium wurr en ganzen Rieg vun Asteroiden opdeckt. De sünd an dat Minor Planet Center (MPC) ünner "Indiana University" uplist, wat hier van 1949 bit 1967 dat Indiana Asteroid Program dörführt hett. To Ehren vun de Grünner wurr en vun de opdeckt Asteroiden mit Goethe Link nömmt. Indiana University Department of Astronomy (engelsch) Indiana Astronomical Society (engelsch)
Mercia [’məːʃiə], up Düütsch ok Mercien (ok Süüdhumbrien - Land in'n Süden vun den Humberstroom, vgl. mit Northumbria) weer en vun de seven wichtigsten Königrieken vun de Angelsassen. In dat 6. Johrhunnert is dat vun dat Volk vun de Angeln nöördlich vun den Themse-Stroom grünnt wurrn. Vun dat late 6. Johrhunnert af an un denn in dat 7. Johrhunnert is dat Riek na Norden un Osten to stadig grötter wurrn. De Naam Mercia hett to kriegen mit de Mark, wat in germaansche Spraken so veel, as Grenzland heten deit. De Gemarken vun Mercia legen in dat 6. Johrhunnert ganz an'n Rand vun de Angelsassen ehre Länner. Dorachter kemen dormols de Briten ehre Königrieken, de to de Tied jummers mehr na Westen to torüchschaven wurrn sünd. De leste heidnische König vun Mercia is Penda ween. Unner em is dat Land en vun de wichtigsten mank de seven Angelsassenrieken wurrn. As Penda 655 storven weer, güng dat mit de christliche Misschoon vöran. Dor is denn de Indruck vun Mercia up de annern Königrieken grötter dör wurrn. An'n mächtigsten weer Mercia in dat 8. Johrhunnert, as Ethelred I. vun Wessex un Offa vun Mercia tosamen London innehmen konnen. So sünd se Baas över
Dat lett so, as wenn disse Artikel nich so akraat is as de ween schull. Kiek ok op de Diskussionssiet vun den Artikel. Keen Stil un keene Born. Bergisch is en Gruppe vun Dialekten. Bergisch ward in de ehemaalsche bergisch Hööftstadt Düsseldörp, de Kreis Mettmann, Solingen, Remsched un anner Öörd in Noordrhien-Westfalen sproken. Dat Bergische harr traditioonell ene Grenz to't Hoochdüütsche in't Rebeet vun de Stadt Düsseldörp vun uns Tied, to't Kleverländische bi Duisborg un ten Plattdüütsch in't Wupperdaal vun uns Tiet.
Mercia weer en vun de seven olen Königrieken vun de Angelsassen. Sien Anfang hett dat in de hüdigen Midlands nahmen. De Naams un de Tahlen bi de eersten Königen sünd unseker un stammt to'n. Vun Penda af an stimmt de avers wiethen. ca. 585–593 Creoda (?) 593–ca. 606 Pybba 606–626 Ceorl (?) 626–655 Penda 655–656 Peada 656–659 Oswiu vun Northumbria 659–675 Wulfhere 675–704 Aethelred 704–709 Cenred 709–716 Ceolred 716 Ceolwald (?) 716–757 Aethelbald 757 Beornrad 757–796 Offa 787–796 Ecgfrith (Mitkönig) 796–821 Cenwulf 821–823 Ceolwulf I. 823–825 Beornwulf 826–827 Ludeca 827–829 Wiglaf 829–830 Egbert vun Wessex 830–840 Wiglaf 840–852 Beorhtwulf 852–874 Burgred 873–879 Ealdorman Ceolwulf II. 879–911 Ealdorman Aethelred 911–918 Ethelfleda, Wittfro vun Aethelred, Dochter vun Alfred den Groten 918–919 Aelfwynn, Dochter vun Aethelred un Ethelfleda Michael Lapidge u. a. (Rg.): The Blackwell Encyclopaedia of Anglo-Saxon England. Blackwell, Oxford 2001. ISBN 0-631-22492-0.
Georg Friedrich Heinrich Hitzig (* 8. November 1811 in Berlin; † 11. Oktober 1881 ok dor) weer en düütsch Architekt un Schöler vun Karl Friedrich Schinkel. He weer de Söhn vun de Jurist Julius Eduard Hitzig un hett de Gewerbeschool un de Bauakademie afsolveert. 1829 hett he de Feldmesserprüfung afleggt. He hett as Praktikant ünner Karl Friedrich Schinkel bi de Bau vun de Berliner Steernwacht arbeit. 1837 hett he sien Baumeesterprüfung bestahn un sück dornah in Berlin als Privatbaumeester nedderlaten. Hitzel wurr to en besünners anseggt Architekten in de tied nah Schinkel. De sien klassizistischen Stil hett he dör de Nutzung vun Elementen ut de Renaissance in sien Entwürfen wieder entwickelt. 1845 ünnernehm he en Studienreis nah Italien. Hitzig wurr 1850 Liddmaat vun de preußisch Baudeputation un 1855 Liddmaat vun de Akademie der Künste. 1857 un 1864 ünnernehm he nochmals Studienreisen, ünner annern nah Ägypten, Grekenland, Törkie as ok Triest un Paris. 1868 wurr he Liddmaat vun de Senat vun de Akademie der Künste un 1875 deren Präsident. An’ 1. Oktober 1880 wurr he vun de Akademie des Bauwesens to’n Abteilungs-Dirigenten för Hoochbau wählt. Dat Familiengraff befindt sück up den Dorotheenstädtischen Karkhoff in Berlin-Mitte, Chausseestraat. Dor is ok sien Vader
Disse Artikel is man blots en Stubben. Du kannst Wikipedia helpen un em verbetern. Bayern is en düütsch Bundsland in'n Süden. De Hööftstadt is München. Navers sünd Tschechien, Österriek, Baden-Württemberg, Hessen, Döringen un Sassen. De gröttsten Strööm sünd de Main un de Donau. Hier warrt Mittelbairisch, Franksch, Nordbairisch, Südbairisch, Schwäbsch un anner Dialekten sproken. Dat Bundsland Bayern is in söven Regerungsbezirke indeelt, de gliektiedig ok de söven Bezirke billt. De Grenzen von Regerungsbezirke un Bezirke sünd de sülven, aver dat gifft en Ünnerscheed: de Regerungsbezirke sünd Behörden von de Bayerische Staatsregerung wieldes de Bezirke kommunale Inrichtungen sünd, in de de Landkreise tohoopslaten sünd. De Bezirke sünd: Böverbayern, Böverfranken, Böverpalz, Middelfranken, Nedderbayern, Swaben un Ünnerfranken. München Nürnbarg Augsborg Würzborg Regensborg Düütsche Bundslänner Baden-Württemberg · Bayern · Berlin · Brannenborg · Bremen · Döringen · Hamborg · Hessen · Mekelnborg-Vörpommern · Neddersassen · Noordrhien-Westfalen · Rhienland-Palz · Saarland · Sassen · Sassen-Anholt · Sleswig-Holsteen
Disse Artikel is man blots en Stubben. Du kannst Wikipedia helpen un em verbetern. Water (dat, n., pl. Waters) is een chemischen Stoff ut Waterstoff un Suerstoff. De Formel is H2O. Dat bedüüd, dat twee Atoms Waterstoff mit een Atom Suerstoff tohoopknütt sünd. Fastet Water (friesen Water) warrt Ies naamt. Gasförmig Water heet Waterdamp. Water friest bi 0 °C un kaakt bi 100 °C. Water is de Grunnlaag för dat Leven. De Minsch, to’n Bispill, hett över 65 Perzent Water in sik. Twee von dree Delen vun de Eer sünd mit Water bedeckt. Besünners in de Ozeanen un in de See hebbt wi Soltwater. De Soltgehalt liggt normol bi 3,5 Perzent Solt, in de Oostsee un anner sötere Seen liggt he dorünner. In de Strööm un Meeren hebbt wi Söötwater. Gifft obers ok Soltmeeren (Soltseen), to’n Bispill de Schotts in Algerien un Tunesien un dat Dode Meer. Water is ok en Grunnlaag för den Verkehr. Strööm, Seen un Meeren hebbt Waterstraten för den Schippsverkehr. Dat Water in’t Meer is ok dör de Sünn un den Maand jümmers in Bewegen. Dat Water stiegt wat över 6 Stünnen un denn fallt dat wedder. Dat warrt de Tied naamt. Dorvun gifft dat dat
Disse Artikel is man blots en Stubben. Du kannst Wikipedia helpen un em verbetern. Ratibor is en Stadt in de Bezirk Slesien in Polen. De Stadt hett 56 727 Inwahners (2008) up en Rebeet vun 74,96 km². Ratibor. Mehr Biller, Videos oder Audiodateien to’t Thema gifft dat bi Wikimedia Commons. Websteed över de Stadt (poolsch)
Rekkared II. († März 621) weer König vun de Westgoten in'n Februar un März 621. He weer de Söhn vun Sisebut, de in'n Februar 621 storven is un folg em na up den Throon. As he König wurrn is, weer he noch en Kind un he is al en paar Dage later, in'n März 621, sülms storven. In de List vun de Westgoten ehre Königen steiht, dat he een Johr, twee Maande un tein Dage König ween weer. Dat is dor dör to verklaren, dat em sien Vadder al to Leeftieden to'n „Mitkönig“ maakt harr. He woll em dor den Throon mit sekern. As Rekkared II. storven weer, weer klaar, dat ut Sisebut sien Versöök, en Königshuus to grünnen, nix wurrn weer. De Umstänn un den Afloop hett Karl Zeumer klaar maakt in siene: Die Chronologie der Westgothenkönige des Reiches von Toledo, in: Neues Archiv der Gesellschaft für ältere deutsche Geschichtskunde 27 (1901) S. 425f.; kiek ok bi Dietrich Claude: Adel, Kirche und Königtum im Westgotenreich, Sigmaringen 1971, S. 92.
Mao Zedong (chineesch 毛澤東 / 毛泽东 Máo Zédōng, W.-G. Mao Tsê-tung, oder Mao Tse-tung; * 26. Dezember 1893 in Shaoshan; † 9. September 1976 in Peking) weer de führend Politiker vun de Volksrepublik China in’t 20. Johrhunnert. Nahdem de Volksrepubliek an’ 1. Oktober 1949 utroopen wurrn weer, hett he in sien Funktschoon as Vörsitter vun de kommunistisch Partei in China meest 30 Johr de Geschicke vun dat Land bestimmt. Während sien Herrschap sünd ungefähr 44 bit 72 Million Minschen an de Folgen vun politisch Kampagnen, diktatorisch Machtutöven un verfehlt Weertschapspolitik storven. Mao Zedong wurr an‘ 26. Dezember 1893 as öldst Söhn vun en Buernfamilie in dat zentraalchinesisch Shaoshan, Provinz Hunan boren. Sien Vörfohren hebbt all siet 500 Johren in disse Gegend wahnt. Politisch weer de Tiet dör den Verfall vun de Mandschu-Dynastie präägt. Aber wiel dat Dörp so wiet aflegen weer, und dor nich mal Straaten oder schippbor Strööms henführen deen, hett de Bevölkerung eerst twee Johr nah de Dood vun den vörletzten Kaiser de sien Dood 2008 erst mitkreegen. Upgrund vun den bescheeden Wohlstand vun sien Familie kreeg Mao in dat Huus vun en Privatlehrer en enfak Schoolutbillen, wat vör allen in dat Utwenniglehren vun konfuzianisch Klassiker bestunn, de
Lünsche is de Kreisstadt vun’n Märkischen Kreis in’t Suerland in Noordrhien-Westfalen. Lünsche hett circa 73.000 Inwahners un liggt an de A 45, de Suerlandlinie twischen Plettmert un Hagen. Lünsche is in’t 13. Johrhunnert Stadt wurrn. Dat kann angahn, dat Graaf Engelbert I. vun de Mark dor achter steken dö. Bet 1968 weer dat ene kreisfree Stadt, man denn is dat en Deel vun’n niegen Kreis Lünsche wurrn. Dor is unner annern de vörmolige Kreis Altenoa tokamen. 1975 is de Kreis Lünsche denn upgahn in den neen Märkischen Kreis. In Lünsche geev dat de ole Reidemeesterfamilge Kuithan. Ok geev dat hier Börgermeester un en Rektor mit de Naam Kuithan. Delen vun de eersten Zeppelinen sünd hier buut wurrn. Lünsche. Mehr Biller, Videos oder Audiodateien to’t Thema gifft dat bi Wikimedia Commons. Websteed vun Lünsche. Afropen an’n 4. November 2011.
Baskenland betekent Baskenland, all Provinzen in Spanien un Frankriek, wo Basken leven doot un wo de Baskische Spraak snackt warrt, Autonome Gemeenschop Baskenland, autonome spaansche Provinz vun dat Baskenland, Baskenland, Baskenland in Frankriek. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Edda Buding (* 13. November 1936 in Lovrin, Rumänien; † 15. Juli 2014 in Aalen) weer düütsch Tennisspelerin. Edda Buding hörr to de Volksgrupp vun de Banater Schwaben. Nah den tweeten Weltkrieg wurr he as Volksdüütsch ut Rumänien nah Düütschland verdreben. Hier fung denn en spoodriek Tenniskarriere an. To hör gröttsten Erfolgen tellt de Sieg bi de German Open in’ Dameneinzel 1959 un de Gewinn Gewinn vun de Düütsch Meesterschapen in de Johren 1961 un 1962. Dorneben keem se in dat Mischt Dübbel 1957 mit hör Partner Luis Ayala bit in’t Finale vun de French Open, se hebbt denn aber tegen Vera Puzejova und Jiri Javorsky mit 6-3 6-4 verloren. Ok den tweeten Platz kreeg dat Fruenteam vun de Düütsch Tennis Bund (DTB) 1966 in’t Finale vun de Federation Cup. Teamchefin Edda Buding ünnerleeg mit hör Teamkolleginnen Helga Hösl un Helga Niessen tegen de US-Fruenslüüd Julie Heldman, Billie Jean King un Carole Caldwell Graebner mit 3:0. För hör Erfolge wurr se vun de Düütsch Tennis Bund (DTB) mit de Ehrennadel in Gold un an’ 29. Februar 1964 mit dat „Sülvern Lorbeerblatt des DTB“ ehrt. Dat „Sülvern Lorbeerblatt“ wurr bit dato blots söeben Mal an Fruen un fief Mal an Mannlüüd
Disse Artikel is man blots en Stubben. Du kannst Wikipedia helpen un em verbetern. De Buddhismus is en Lehrtraditschoon un Religion, de ehrn Oorsprung in Indien hett. Se is je nah Born mit etwa 230 bit 500 Millionen Gläubigen (nah Christendom, Islam un Hinduismus) de veertgröttste Religion up de Eer. De Buddhismus is hööftsächlich in Süüd-, Süüdoost- un Oostasien verbreet. Etwa en Veertel vun all Buddhisten leevt in China. De Buddhisten beropen sück up de Lehren vun Siddhartha Gautama, de in Noordindien leevt hett, nah den hüüd in Forschung vörherrschenn Dateerensansätzen in dat 5. un mögelkerwies noch in dat fröh 4. Johrhunnert v. Chr. He wurrd as „historsch Buddha“ betekent, um hüm vun mythisch Buddha-Gestalten to ünnerscheeden, de nich historsch betüügt sünd. „Buddha“ (wörtlich „Erwachter“) is en Ehrentitel, de sück up en Erlevnis betreckt, dat as Bodhi („Upwaaken“) betekent wurrd. Meent is dormit nah de buddhistisch Lehre en fundamentale un befreend Insicht in de Grundtatsaaken vun all Leven, ut de sück dat Överwinnen vun dat leedhaften Dorsien ergifft. Disse Erkenntnis nah dat Vörbild vun den historschen Buddha dör Befolgen vun sien Lehren to erlangen, is dat Teel vun de buddhistisch Praxis. Dorbi wurrd vun de beid Extreme Askese un Hedonismus,
Herakleios (Flavios Heraklios Φλάβιος Ἡράκλειος, lat. Flavius Heraclius); * üm 575 rüm; † 11. Februar 641) is vun'n 5. Oktober 610 bit to'n 11. Februar 641 Kaiser vun Oostrom oder vun dat Byzantiensche Riek ween. He weer en vun de bedüdensten Herrschers vun Byzanz. He kann to glieke Tied as lesten Kaiser in de Late Antike un as eersten Kaiser vun dat middelbyzantiensche Riek ankeken weern. Dat Huus, wat he grünnt hett, regeer bit to dat Johr 711. De ganze Tied, wo Herakleios up'n Throon sitten dö, hett he böös to kriegen harrt mit de Afwehr vun Armeen, de Byzanz erovern wollen. Toeerst hett he so mit dat Sassanidenriek to doon harrt, later denn mit de Arabers.
Brieney is en Stadtdeel vun Essen in Noordrhien-Westfalen. Dor hefft se fröher Kohlen in'n Bargbo afboot. Brieney hett fröher to dat Rebeet vun’t Kloster Wadden tohöört. Dat weer en sülvstännigen Staat in’t Hillge Röömsche Riek vun Düütsche Natschoon. Sien gröttsten Deel höört hüdigendags to Stadt Essen. Brieney hett in de Nörden de Frankenstrate as Grenz to Ruttenscheed, wat ok en Stadtdeel vun Essen is. Dat heet Frankenstrate, wiels dat inst de Grenz twischen Franken un Sassen weer. Bredeney lä in den frankschen Deel. In Brieney liggt ok de beröhmte Villa Hügel vun de Familie Krupp. Nich wiet vun de Villa is ok de eenzig Hollpunkt vun de Düütsche Bahn in Bredeney, wat ok noh Hügel nömmt is. Bredeney liggt an de Ruhr, in den Süden vun Essen. Bredeney is ok de Naam vun’t End vun de Stratenbohn 107, fröher 127, noh Gelsenkiärken.
Sledda vun Essex (ok Sledda Æscvvining; † um 604 rüm) is vun um un bi 587 bit 604 König vun dat Königriek Essex ween. Sledda weer de Söhn vun Essex sien eersten König, Aescwine. He hett Ricula vun Kent freet, wat en Dochter vun König Eormenic vun Kent weer. De beiden hefft twee Söhns harrt: Saebert un Sexbald. Saebert is em na sien Dood up Essex sien Throon folgt.
Mennen is en Stadt mit 53.000 Inwahners in’n Märkischen Kreis in’t Suerland in Düütschland. Se hett en Grenz to’n Ruhrrebeetskreis Unna un to’n Hoochsuerlandkreis. Mennen liggt an de Ruhr un hett en Fläck vun 86,08 km². Siet 2020 is Roland Schröder Börgermeester vun de Stadt. Grünnt weer de Oort in de Tied vun’t Hartogdom Sassen. Lange Tied leeg Mennen in dat Rebeet vun den Arzbischop vun Köln. De Bezirken vun Mennen sünd: Halingen Bösperde Bösperde-Holzen Schwitten Brockhausen/Barge/Werringsen Oesbern Menden-Mitte Menden-Nord Landwehr Am Papenbusch Platte Heide Liethen Rauherfeld Lahrfeld Obsthof/Horlecke/Oesewiesen Heimkerweg Ostsümmern Lendringsen-Mitte (Lendringsen) Hüingsen Berkenhofskamp Lürbke Oberrödinghausen Asbeck Böingsen Mennen. Mehr Biller, Videos oder Audiodateien to’t Thema gifft dat bi Wikimedia Commons. Websteed vun de Stadt (hoochdüütsch)
Pybba (* um 570 rüm; † um 606 (615?)) is en fröhen König vun de Angelsassen ehr Königriek Mercia in Middelengland ween. Dat warrt seggt, he harr in de Johren vun 593 bit 606 (615?) regeert. Pybba weer de Söhn vun König Creoda un folg em up'n Throon na. He schall twölf Söhns harrt hebben, dormank ok Penda, de later König wurrn is. As Pybba storven weer, is denn eerst mol Ceorl König wurrn. He weer ok en Verwandten, aver hüdigendags kann nich akraat seggt weern, wat för een.
Wienbrügge wäer ene lang egenstännige Stad an de Iämse, in Ostwestfalen in Noordrhien-Westfalen, de 1970 mit de Stad Reie un de Gemeenten Batenhorst, Lintel, Nordreie-Iäms un Sünne Vit to de nie Stad Reie-Wienbrügge tosammenslait wüör. Reie-Wienbrügge häw vandage ne wat 45 000 Inwueners. In Wienbrügge staon de iärste Kiärk (üm 785) in de Giegend van de büerwere Iämse, van dao is dat Land tüsken Gütsel, Viärl, Rittbiärg un Hiärsebrock missioneert wueden. De Bischup van Ossenbrügge kreeg al 952 de Markt-, Münt- un Tolrächte för sinen Kiärkort Wienbrügge, de sick to eene Stadt wickelde. De Stad höerde met siene Buerschoppen in de Ümgiegend (Amt Reckenberg) as en Exklave to’t Haugstift Ossenbrügge, ümgieven van de Häerschop Reie in’n Norden und de Graofschop Rittbiärg in’n Süden. 1807 kam de Stad an’t Küeningriek Westfaolen un wiägen de Wiener Kongress 1815 iärst trüg to Hannover un 1816 nao Prüssen. Siet 1816 wüör de Stad Seet van'n Kries Wienbrügge, bleew aower auk nao sien End van 1973 bet 1997 Seet van de Kriesvöwollung vun'n nien Kries Güetsel.
Richard Terrance "Terry" McDermott (* 20. September 1940 in Essexville, Michigan) is en ehmalger US-amerikaansch Iesflinklöper. He weer de Överraschungswinner över 500 Meter bi den Olympisch Winterspelen 1964 1964 in Innsbruck, as he den amteerend Olympiasieger Jewgeni Grischin mit en half Sekunn Afstand slahn kunn. 1968 kunn he nochmols en Sülvermedaille över disse Streck bi de Olympisch Spelen winnen.